เทศบัญญัติเทศบาลตำบลเทพนครเทศบัญญัติเทศบาลตำบลเทพนครเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลเทพนครอำเภอเมืองกำแพงเพชร จังหวัดกำแพงเพชรพ.ศ. ๒๕๕๘ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลเทพนคร โดยความเห็นชอบของสภาเทศบาลตำบลเทพนครและผู้ว่าราชการจังหวัดกำแพงเพชรจึงตราเทศบัญญัติไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลตำบลเทพนครเรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลเทพนครอำเภอเมืองกำแพงเพชร จังหวัดกำแพงเพชร พ.ศ. ๒๕๕๘ข้อ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศกฎกระทรวงให้ใช้บังคับผังเมืองรวมในเขตตามข้อ๓ข้อ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณดังต่อไปนี้ด้านเหนือ จดแนวเขตเทศบาลตำบลเทพนคร อำเภอเมืองกำแพงเพชร จังหวัดกำแพงเพชร ระหว่างหลักเขตที่๔ กับหลักเขตที่ ๕ด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง)ด้านตะวันตก จดแนวเขตเทศบาลตำบลเทพนครอำเภอเมืองกำแพงเพชร จังหวัดกำแพงเพชร ระหว่างหลักเขตที่ ๑ กับหลักเขตที่ ๔บริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๑๕ (ถนนเลี่ยงเมือง)แนวเขตเทศบาลตำบลเทพนคร ระหว่างหลักเขตที่ ๔ หลักเขตที่ ๕ กับหลักเขตที่ ๖และทางหลวงแผ่นดินหมายเลข ๑๑๕ ฟากใต้ด้านตะวันออก จดแนวเขตพื้นที่ด้านตะวันออกซึ่งเป็นเส้นตั้งฉากกับทางหลวงแผ่นดินหมายเลข ๑๑๕ที่จุดซึ่งอยู่ห่างจากถนนเจริญสุขบรรจบกับทางหลวงแผ่นดินหมายเลข ๑๑๕ไปทางทิศตะวันออก ตามทางหลวงแผ่นดินหมายเลข ๑๑๕ เป็นระยะ ๒,๕๐๐ เมตรด้านใต้ จดแนวเขตพื้นที่ด้านใต้ซึ่งเป็นเส้นตรงที่ต่อจากเส้นตั้งฉากระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๑๑๕ที่จุดซึ่งอยู่ห่างจากทางหลวงแผ่นดินหมายเลข ๑๑๕ บรรจบกับถนนเจริญสุขไปทางทิศตะวันออก ตามทางหลวงแผ่นดินหมายเลข ๑๑๕ เป็นระยะ ๒,๕๐๐ เมตรเป็นเส้นตรงไปทางทิศตะวันตกเฉียงใต้ ผ่านทางหลวงแผ่นดินหมายเลข ๑๐๘๔ เส้นขนานระยะ๔๐ เมตร กับแม่น้ำปิง ฝั่งตะวันออก ซึ่งอยู่ห่างจากแนวเขตเทศบาลตำบลเทพนครระหว่างหลักเขตที่ ๒ กับหลักเขตที่ ๓ จากจุดซึ่งอยู่ห่างจากริมแม่น้ำปิง ระยะ ๔๐เมตร ไปทางทิศตะวันออกเฉียงใต้ เป็นระยะ ๕๓๐ เมตรด้านตะวันตก จดเส้นขนานระยะ๔๐ เมตร กับแม่น้ำปิง ฝั่งตะวันออก ไปตามแนวเขตเทศบาลตำบลเทพนคร ระหว่างหลักเขตที่๒ หลักเขตที่ ๓ กับหลักเขตที่ ๔บริเวณที่ ๓ หมายความว่าพื้นที่ในบริเวณ ดังต่อไปนี้๓.๑ ด้านเหนือ จดแนวเขตเทศบาลตำบลเทพนครอำเภอเมืองกำแพงเพชร จังหวัดกำแพงเพชร ระหว่างหลักเขตที่ ๒ กับหลักเขตที่ ๓ด้านตะวันออก จดเส้นขนานระยะ๔๐ เมตร กับแม่น้ำปิง ฝั่งตะวันออกด้านใต้ จดแนวเขตพื้นที่ด้านใต้ด้านตะวันตก จดแม่น้ำปิงฝั่งตะวันออก๓.๒ เกาะกลางแม่น้ำปิงทั้งนี้พื้นที่บริเวณที่ ๑ บริเวณที่ ๒ และบริเวณที่ ๓ ปรากฏตามแผนที่ท้ายเทศบัญญัตินี้ข้อ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)สุสานและฌาปนสถานตามกฎหมายว่าด้วยสุสานและฌาปนสถาน(๕)โรงกำจัดมูลฝอยข้อ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑)โรงงานทุกประเภทตามกฎหมายว่าด้วยโรงงาน เว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)ห้องแถว หรือตึกแถว(๓)อาคารอยู่อาศัยประเภทอาคารชุดตามกฎหมายว่าด้วยอาคารชุด(๔)อาคารอยู่อาศัยประเภทหอพัก ตามกฎหมายว่าด้วยหอพัก(๕)อาคารอยู่อาศัยประเภทอาคารขนาดใหญ่(๖)อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗)โรงแรมตามกฎหมายว่าด้วยโรงแรมข้อ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑)ห้องแถว ตึกแถว บ้านแถว(๒)อาคารอยู่อาศัยประเภทอาคารชุดตามกฎหมายว่าด้วยอาคารชุด(๓)อาคารอยู่อาศัยประเภทหอพัก ตามกฎหมายว่าด้วยหอพัก(๔)อาคารอยู่อาศัยประเภทอาคารขนาดใหญ่(๕)อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้าข้อ๗ภายในบริเวณพื้นที่ที่กำหนดไว้ตามข้อ ๓ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ ๔ ข้อ ๕ และข้อ๖ข้อ๘อาคารที่มีอยู่แล้วในพื้นที่ที่กำหนดตามข้อ ๓ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๔ ข้อ ๕ และข้อ ๖ข้อ๙อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๑๐ให้นายกเทศมนตรีตำบลเทพนครรักษาการให้เป็นไปตามเทศบัญญัตินี้ประกาศ ณ วันที่ ๗พฤษภาคม พ.ศ. ๒๕๕๘นเรศ อินทปัตย์นายกเทศมนตรีตำบลเทพนคร[เอกสารแนบท้าย]๑.แผนที่ท้ายเทศบัญญัติเทศบาลตำบลเทพนคร เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลเทพนคร อำเภอเมืองกำแพงเพชร จังหวัดกำแพงเพชร พ.ศ.๒๕๕๘(ดูข้อมูลจากภาพกฎหมาย)ปริยานุช/จัดทำ๑๘ กุมภาพันธ์๒๕๕๙กัญฑรัตน์/ตรวจ๒๙ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๔๔ ง/หน้า ๑๐/๑๗ กุมภาพันธ์ ๒๕๕๙